b'\n_START_ARTICLE_\nNord-Catalonia\n_START_PARAGRAPH_\nNord-Catalonia (katalansk: Catalunya Nord) er et omr\xc3\xa5de i det s\xc3\xb8rlige Frankrike som ble separert fra resten av Catalonia i Pyreneene-traktaten i 1659 som ble inng\xc3\xa5tt etter at Frankrike gikk seirende ut av Den fransk-spanske krigen (1635\xe2\x80\x931659)._NEWLINE_Omr\xc3\xa5det omfatter de historiske regionene Rossell\xc3\xb3, Conflent, Vallespir, Capcir og det nordlige Cerdanya. Nord-Catalonias grenser samsvarer omtrent med grensene til det franske departementet Pyr\xc3\xa9n\xc3\xa9es-Orientales._NEWLINE_Det offisielle spr\xc3\xa5ket i Nord-Catalonia er fransk. Rundt en fjerdedel av befolkninga snakker katalansk, og en enda st\xc3\xb8rre andel av innbyggerne forst\xc3\xa5r spr\xc3\xa5ket.'